b'\n_START_ARTICLE_\nAntanas B\xc5\xabdvytis\n_START_SECTION_\nBiografija\n_START_PARAGRAPH_\n1935\xe2\x80\x931940\xc2\xa0m. mok\xc4\x97si Kurmi\xc5\xb3 prad\xc5\xbeios mokykloje, 1940\xe2\x80\x931946\xc2\xa0m. \xc5\xa0v\xc4\x97k\xc5\xa1nos gimnazijoje. 1946\xe2\x80\x931951\xc2\xa0m. studijavo Lietuvos \xc5\xbeem\xc4\x97s \xc5\xabkio akademijoje, agronomas._NEWLINE_1951\xe2\x80\x931952\xc2\xa0m. Anovilio sovietinio \xc5\xabkio agronomas. 1952\xe2\x80\x931954\xc2\xa0m. LSSR moksl\xc5\xb3 akademijos (LMA) \xc5\xbdemdirbyst\xc4\x97s ir dirvo\xc5\xbeemio instituto jaunesnysis mokslinis bendradarbis. 1956\xe2\x80\x931960\xc2\xa0m. Lietuvos \xc5\xbeemdirbyst\xc4\x97s instituto informacijos ir patentotyros skyriaus vyresnysis mokslinis bendradarbis. 1960\xc2\xa0m. \xc5\xbeem\xc4\x97s \xc5\xabkio moksl\xc5\xb3 kandidatas. 1962\xe2\x80\x931966\xc2\xa0m. \xc5\xbdemdirbyst\xc4\x97s instituto direktoriaus pavaduotojas mokslo reikalams, 1966\xe2\x80\x931989\xc2\xa0m. direktorius, mokslin\xc4\x97s tarybos pirmininkas. Nuo 1972\xc2\xa0m. vyresnysis mokslinis bendradarbis. 1989\xe2\x80\x931992\xc2\xa0m. instituto direktoriaus patar\xc4\x97jas. 1992\xe2\x80\x931996\xc2\xa0m. LR Seimo narys, dirbo LDDP frakcijoje. _NEWLINE_Nuo 1960\xc2\xa0m. SSKP narys. 1966\xe2\x80\x931976\xc2\xa0m. kandidatas \xc4\xaf LKP CK narius, 1976\xe2\x80\x931981\xc2\xa0m. LKP CK narys. Nuo 1990\xc2\xa0m. LDDP narys._NEWLINE_Nuo 1978\xc2\xa0m. SSRS \xc5\xbeem\xc4\x97s \xc5\xabkio moksl\xc5\xb3 akademijos narys korespondentas. Nuo 1986\xc2\xa0m. \xe2\x80\x9eAgronom\xc5\xb3 sekly\xc4\x8dios\xe2\x80\x9c narys bei vadovas. 1996\xc2\xa0m. kovo 27 d. i\xc5\xa1rinktas Baltarusijos Respublikos agrarini\xc5\xb3 moksl\xc5\xb3 akademijos tikruoju nariu (akademiku). Lietuvos \xc5\xbeemdirbi\xc5\xb3 s\xc4\x85jungos narys. \xc5\xbdmona Vanda (g. 1919\xc2\xa0m.), s\xc5\xabnus Saulius, dukra Alma. Palaidotas G\xc4\x97lainiuose.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo sritis\xc2\xa0\xe2\x80\x93 lauko darb\xc5\xb3 organizavimas. Paskelb\xc4\x97 apie 150 mokslini\xc5\xb3 straipsni\xc5\xb3.'